Úradný vestník L 172 , 08/07/1999 S. 0042 - 0043



Smernica Komisie 1999/68/ES z 28. júna 1999 stanovujúca dodatočné ustanovenia pre zoznamy odrôd okrasných drevín, ktoré dodávatelia vedú podľa smernice Rady 98/56/ES KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 98/56/ES z 20. júla 1998 o predaji propagačného materiálu o okrasných drevinách [1], najmä na jej článok 9 (4), (1) keďže smernica Komisie 93/78/EHS [2] ustanovuje vykonávacie opatrenia týkajúce sa zoznamu odrôd okrasných drevín, ktoré dodávatelia vedú podľa smernice Rady 91/682/EHS [3]; (2) keďže smernica 91/682/EHS sa zrušuje s účinkom od 1. júla 1999 a nahrádza sa smernicou 98/56/ES; (3) keďže v súlade s článkom 9 (4) smernice 98/56/ES sa môžu prijať dodatočné vykonávacie ustanovenia pre zoznamy odrôd okrasných drevín, ktoré vedú dodávatelia, vrátane technického popisu a pomenovaní; (4) keďže už existuje systém opisu odrôd na úrovni spoločenstva v rámci práv rastlinných odrôd; (5) keďže systém zahŕňa taktiež informácie o pestovaní odrôd a o rozdieloch najpodobnejších odrôd; (6) keďže vzhľadom na rozvoj legislatívy spoločenstva, upravujúcej práva rastlinných odrôd, je žiaduce, aby sa zabezpečila súvislosť s takouto legislatívou, pokiaľ ide o oopis odrôd podľa smernice 98/56/ES; (7) keďže smernica 93/78/EHS by sa mala zrušiť; (8) keďže opatrenia ustanovené v tejto smernici sú v súlade so stanoviskom Stáleho výboru pre propagačný materiál okrasných drevín, PRIJALA TÚTO SMERNICU: Článok 1 Táto smernica zavádza dodatočné vykonávacie ustanovenia týkajúce sa zoznamu odrôd okrasných drevín, ktorévedú dodávatelia podľa štvrtej zarážky článku 9 (1) smernice 98/56/ES. Článok 2 1. Zoznamy vedené dodávateľmi musia obsahovať nasledovné: i) názov odrody spolu s bežne používanými synonymami, kde je to potrebné; ii) údaje o pestovaní odrody a o použitom systéme propagácie; iii) popis odrody, aspoň na základe vlastností a ich vyjadrení špecifikovaných v súlade s ustanoveniami o prihláškach, ktoré sa musia vyplniť vzhľadom na práva spoločenstva týkajúce sa rastlinnej odrody, kde sú takéto práva uplatniteľné; iv) ak je to možné, údaje o tom, ako sa odroda odlišuje od iných odrôd, ktoré sa jej najviac podobajú. 2. Pododseky ii) a iv) odseku 1 sa nevzťahujú na žiadneho dodávateľa, ktorého činnosť sa obmedzuje na umiestnenie propagačného materiálu o okrasných drevinách na trh. Článok 3 Smernica 93/78/EHS sa zrušuje s účinnosťou od dátumu uvedeného v článku 4 tejto smernice. Článok 4 1. Členské štáty uvedú do účinnosti zákony, iné právne predpisy a administratívne opatrenia potrebné na dosiahnutie súladu s touto smernicou do 31. decembra 1999. Bezodkladne o tom budú informovať Komisiu. 2. Keď členské štáty prijmú takéto opatrenia, tieto musia obsahovať odkaz na túto smernicu alebo takýto odkaz musí smernicu sprevádzať pri príležitosti jej úradného uverejnenia. Členské štáty určia, ako sa takýto odkaz musí urobiť. 3. Členské štáty oznámia Komisii znenie základných ustanovení vnútroštátneho práva, ktoré prijmú v oblasti upravenej touto smernicou. Článok 5 Táto smernica nadobúda účinnosť dvadsiaty deň odo dňa jej uverejnenia v Úradnom vestníku Európskych spoločenstiev. Článok 6 Táto smernica je adresovaná členským štátom. V Bruseli 28. júna 1999 Za Komisiu Franz Fischler člen Komisie [1] Ú. v. ES L 226, 13.8.1998, s. 16. [2] Ú. v. ES L 256, 14.10.1993, s. 19. [3] Ú. v. ES L 376, 31.12.1991, s. 21. --------------------------------------------------